## Naredba o zabrani uvoza u Republiku Hrvatsku tkiva visokog rizika, krmiva životinjskog podrijetla i gotove stočne hrane koja sadrži krmiva životinjskog podrijetla

### NN 11/2001 (9.2.2001.), Naredba o zabrani uvoza u Republiku Hrvatsku tkiva visokog rizika, krmiva životinjskog podrijetla i gotove stočne hrane koja sadrži krmiva životinjskog podrijetla

# MINISTARSTVO POLJOPRIVREDE I ŠUMARSTVA

215

Na teme­lju članka 11. stavka 1. točke 18. Zakona o veterinarstvu
(»Narodne novine«, broj 70/97.), ministar po­ljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU TKIVA VISOKOG RIZIKA, KRMIVA ŽIVOTINJSKOG PODRIJETLA I GOTOVE STOČNE HRANE KOJA SADRŽI KRMIVA ŽIVOTINJSKOG PODRIJETLA

I.

Radi sprječava­nja pojave
transmisivih spongiformnih encefalopatija u Republici Hrvatskoj zabra­njuje se
uvoz u Republiku Hrvatsku.

1) tkiva visokog rizika
podrijetlom od goveda, ovaca i koza svih dobnih kate­gorija, i to:

– mozak,

– leđna moždina,

– oči,

– tonzile,

– grudna žlijezda,

– slezena,

– limfno i živčano tkivo,

– strojno iskošteno meso kra­lježnice
ako prije iskoštava­nja nije bila odstra­njena leđna moždina.

b) tkiva visokog rizika –
crijeva goveda svih dobnih kate­gorija;

c) krmiva životi­njskog
podrijetla i gotove stočne hrane koja sadrži krmiva životi­njskog podrijetla, i
to:

– mesno brašno,

– koštano brašno,

– mesno-koštano brašno,

– krvno brašno,

– jetreno brašno,

– kožno brašno,

– sušena plazma i ostali krvni proizvodi,

– hidrolizirani proteini životi­njskog podrijetla,

– brašno od papaka,

– brašno od rogova,

– mesno brašno od peradi,

– brašno od perja,

– suhi čvarci,

– dikalcijev fosfat,

– želatina,

– svi ostali proizvodi koji sadrže proteine životi­njskog podrijetla,

– sve vrste krmiva i gotove stočne hrane koji sadrže proteine životi­njskog
podrijetla.

II.

Ako sa trupa životi­nja namije­njenih ­ljudskoj prehrani nisu uklo­njena
tkiva visokog rizika iz točke I. a) i b) ove Naredbe, cijeli trup, odnosno ­nje­govi
dijelovi koji sadrže navedena tkiva, smatraju se tkivom visokog rizika.

Iznimno od odredbe stavka 1. ove točke dozvo­ljen je uvoz trupova ovaca
i koza lakših od 20 kg žive vage s kojih je odstra­njena slezena.

III.

Zabrana iz točke I. c) ove Naredbe ne odnosi se na:

– mlijeko, proizvode od
mlijeka i mliječne zamjenice namije­njene ishrani životi­nja,

– rib­lje brašno za prehranu životi­nja
osim preživača,

– dikalcijev fosfat koji nije
proizveden u objektima za preradu životi­njskih otpadaka,

– želatinu, koja nije
proizvedena podrijetlom od preživača, ako ne sadrži sastojke iz točke I. c) ove
Naredbe.

Zabrana iz točke I. c) ove
Naredbe ne odnosi se na:

– hranu za pse i mačke
podrijetlom iz zema­lja koje nisu imale pojavu transmisivnih spongiformnih
encefalopatija.

IV.

Danom stupa­nja na snagu ove
Naredbe prestaje važiti Naredba o zabrani uvoza u Republiku Hrvatsku tkiva
visokog rizika, krmiva animalnog podrijetla i gotove stočne hrane koja sadrži
krmiva animalnog podrijetla (»Narodne novine« br. 127/00.).

V.

Ova Naredba stupa na snagu dnaom objave u »Narodnim novinama«.

Klasa: 322-01/01-01/6
Urbroj: 525-01-00-1/VVM
Zagreb, 5. ve­ljače 2001.

Ministar
po­ljoprivrede i šumarstva
**mr. sc. Božidar Pankretić,** v. r.

if !supportEmptyParas endif

Naredba, NN 11/2001-215